เรื่องร้องเรียน: คือตรงข้างๆแมนชั่นนี้มีที่ดินว่างอยู่อะคะแล้วชอบมีคนมาทิ้งขยะขยะเนอะมากๆ มีตั้งตั้งแต่สากกะเบือยันเรือรบ แล้วมันเริ่มเยอะขึ้นเรื่อยๆคนชอบมาทิ้งกัน  แต่ว่าถนนเส้นนี้ก็เป็นถนนมีเจ้าของไม่ใช่ของกทม. อยากรู้ว่าเราจะสามารถทำอะไรได้บ้างไหมคะ
การดำเนินการของเจ้าหน้าที่: สำนักงานเขตบางขุนเทียน ขอนำเรียนการแก้ไขปัญหาการทิ้งขยะในบริเวณดังกล่าว มีรายละเอียดว่าเจ้าหน้าที่ได้ลงพื้นที่ตรวจสอบสถานที่ดังกล่าวพบว่าเป็นที่เอกชนและมีเจ้าของกรรมสิทธิ์ในที่ดิน ทางสำนักงานเขตบางขุนเทียนจึงยังไม่สามารถเข้าไปทำการจัดเก็บขยะหรือแก้ไขโดยปราศจากความยินยอมของเจ้าของที่ดินได้ เนื่องจากอาจถูกกล่าวหาว่าบุกรุก หรือทำให้เสียหาย ซึ่งอาจถูกฟ้องคดีต่อศาล ดังนั้น เจ้าหน้าที่จึงได้ดำเนินการติดตามเจ้าของที่ดินเข้ามาแก้ไขจัดเก็บขยะ จัดหามาตรการป้องกันการทิ้งขยะหรือกระทำการอื่นใดมิให้มีขยะในที่ของตน ทั้งนี้ ได้มอบหมายเจ้าหน้าที่เพิ่มรอบในการกวดขันการลักลอบทิ้งขยะให้มากขึ้นเพื่อป้องปรามการกระทำผิดกฎหมายอีกทางหนึ่งด้วยครับ
ความเห็นของผู้แจ้ง: ขอบคุณค่า ทำงานเร็วมากๆเลยค่ะ สุดยอด
พื้นที่: แขวงแสมดำ เขตบางขุนเทียน กรุงเทพมหานคร